Številka: 900-1/22-36

Datum: 11.11.2024

**Z A P I S N I K**

20. redne seje Sveta Krajevne skupnosti Solkan, ki je bila v četrtek , 24. oktobra 2024, v Domu KS Solkan, Trg J. Srebrniča 7, s pričetkom ob 19. uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Dejan Makarovič, Jernej Vidmar Bašin, Emil Bašin, Boštjan Koršič, Andrejka Prijon, Vidojka Harej, Branko Belingar, David Podgornik.

Neopravičeno odsoten: Vasja Medvešček

**D n e v n i r e d :**

1. Pregled in potrditev zapisnika 19. redne seje
2. Organizacija prireditev za EPK GO!2025
3. Pobude in predlogi članov Sveta KS Solkan
4. Razno

**Ad1**

Svetniki pregledajo sklepe 19. redne seje. Ugotovijo, da na objavljeno namero o oddaji poslovnega prostora v Domu KS Solkan ni bilo prijav, zato sprejmejo

**SKLEP**: Namera za oddajo poslovnega prostora se ponovi.

Ugotovi se, da Združenje zveze borcev Nova Gorica, kljub zagotovilu Mestne občine Nova Gorica in večkratnemu opozarjanju Krajevne skupnosti Solkan, zastavo pri spomeniku Padlim borcem še vedno ni nadomestilo z novo. Svetniki sprejmejo

**SKLEP**: Krajevna skupnost Solkan poskrbi za zamenjavo zastave.

Na predlog Tomaža Černeta, da bi za komemoracijo 1. novembra, zaigrali še dve pesmi pri spomeniku Padlim borcem. Andrejka Prijon se pozanima o možnosti izvedbe.

Na zapisnik 19. redne seje nimajo pripomb in ga soglasno sprejmejo.

**Ad2**

Predsednica poroča o sestanku za prireditve EPK GO 25, ki se ga je udeležila skupaj z Andrejko Prijon in Vidojko Harej. Pove, da je bila Krajevna skupnost Solkan v aprilu obveščena, da bodo Krajevne skupnosti od Mestne občine Nova Gorica za organizacijo teh prireditev prejele dodatno 13.000 eur. Krajevna skupnost Solkan je glede na ta dopis takrat vsa društva v krajevni skupnosti povabila, naj pripravijo programe prireditev.

Na sestanku je prišlo do drugačne razlage s strani Mestne občine Nova Gorica, da Krajevne skupnosti v ta namen ne bodo prejele nobenih sredstev, ampak so samo dolžne pripraviti program prireditev, ki jih je potrebno poslati podžupanu g. Marku Tribušonu v odobritev.

Mestna občina se bo potem odločila, katere prireditve bo odobrila. Predsednica pove, da na sestanku ni bilo točno jasno povedano, kdo bo na Mestni občini za to zadolžen, niti kriterijev po katerih bodo prireditve izbrane. Njihovo stališče je, da bodo pri tem sodelovala društva, ki bodo sestavila program z oceno stroškov. Na vprašanje, kaj imajo krajevne skupnosti od svoje angažiranosti, niso prejeli odgovora.

Na sestanku je bilo tudi pojasnjeno, da bo Mestna občina Nova Gorica plačala izključno kulturne izvajalce. To pomeni, da Mestna občina Nova Gorica ne bo poravnala morebitne stroške pogostitve gostov, ozvočenja in tudi ne izvajalcev, ki niso iz Mestne občine Nova Gorica.

Predsednica pove, da so na sestanku Komisije za EPK pri Krajevni skupnosti Solkan obravnavali poročilo sestanka. Stališče Komisije je, da Krajevna skupnost Solkan pri pripravi programov za EPK GO 25 ne sodeluje. Krajevna skupnost ima iz tega naslova le dodatno delo in dodatne stroške, prihodkov pa nobenih.

Svetniki sprejmejo

**SKLEP:** Pod okriljem Krajevne skupnosti Solkan ne moremo pripravljati prireditev za EPK GO25, saj nimamo zadostnih finančnih sredstev niti oseb za pripravo in izvedbo. Na Mestno občino Nova Gorica se pošlje dopis kot odgovor na njihovo obvestilo z dne 18.4.2024. Hkrati je potrebno vsa društva obvestiti, da se za prireditve, ki jih bodo vključili v EPK GO25, obrnejo neposredno na Mestno občino Nova Gorica.

**Ad3**

Predsednica se je skupaj z drugimi svetniki udeležila sestanka z Mestno občino Nova Gorica glede problematike parkiranja Soča Solkan. Mestna občina Nova Gorica je seznanjena s problematiko parkiranja ob Soči in ne vedo, kako bi zadevo rešili. Edini dokončen sklep je, da se trenutno parkirišče ne bo asfaltiralo. Rešitev je tudi, da se postavi semafor na cesti do Soče in da se fizično omeji parkiranje. Po mnenju svetnikov je bil to šele začetni sestanek. Tomaž Černe pove, da je bila leta 2021 že narejena študija o parkiranju za svetovno prvenstvo pri Kajak centru in naj si na Mestni občini Nova Gorica pogledajo predlog.

Predsednica in Dejan Makarovič sta se udeležila delavnice celostne prometne strategije razvoja Mestne občine Nova Gorica. Na predavanju je bila predstavljena študija iz leta 2017 in povabilo na izpolnjevanje ankete. Ugotovila sta, da je bil namen delavnice samo reševanje ankete in da bodo udeleženci prejeli rezultate.

Andrejka Prijon prisotne seznani, da se je v Solkan v eno stanovanjsko hišo vselila skupina oseb iz Dutovelj iz Zavod za osebe v duševnem zdravju s pridobljenimi duševnimi težavami. V Novi Gorici so planirane tri takih enote, ena v Solkanu in dve v Novi Gorici. Iz Zavoda prosijo, če ima Krajevna skupnost morda na razpolago prostor za operativne sestanke zaposlenih. Svetniki so mnenja, da je sejna soba v KS Solkan prezasedena in bi težko prostor oddajali v ta namen. Glede na to, da so se preselili v Solkan, predsednica predlaga da Andrejka pripravi predstavitev njihove bivalne enote, ki jo bo Krajevna skupnost objavila javno na oglasnih deskah in časopisu.

Jernej Vidmar Bašin poda pobudo Komisije za naravno in kulturno dediščino Solkana, da bi se v vili Bartolomej postavila soba, posvečena Langobardom s stalno razstavo, saj so bili le-ti za kraj Solkan skozi zgodovino zelo pomembni. Postavitev take sobe bi bila za kraj velika turistična pridobitev in prepoznavnost. Svetniki podprejo idejo in sprejmejo

**SKLEP:** Jernej Vidmar Bašin pripravi dopis za Mestno občino Nova Gorica in Goriški muzej.

**Ad4**

* Krajanka je opozorila na zaraščenost obokov solkanskega mosta. Dopis, vezan na to problematiko, se pošlje v reševanje Slovenskim železnicam.
* Glede ciprese na pokopališču, ki s koreninami dviguje grob, je Krajevna skupnost od Hortikulturne komisije pri Mestni občini Nova Gorica dobila odgovor o morebitni poseki in pravilnemu ravnanju pri poseki dreves. Svetniki sprejmejo

**SKLEP:** Krajevna skupnost posreduje najemnici groba odgovor Hortikulturne komisije in počaka na njen odgovor. V kolikor se bo cipreso posekalo, se ob zidu na zunanji strani zasadi novo.

* Na Krajevno skupnost Solkan sta prispeli dve ponudbi za poseko drevesa pri bifeju na Karavli. Svetniki sprejmejo

**SKLEP**: Za poseko drevesa se sprejme cenejšo ponudbo.

* Osnovna šola Solkan je Krajevno skupnost seznanila s problemi dotrajanosti šole, zamakanjem in pomanjkljivim vzdrževanjem objekta. Tomaž Černe predlaga, da se župana pozove, da skliče zbor krajanov. Svet KS Solkan soglasno sprejme naslednji

**SKLEP:** Krajevna skupnost Solkan pozove župana za sklic zbora krajanov, ker se na Osnovni šoli dela materialna škoda.

* Krajan je Krajevno skupnost obvestil o problematiki parkiranja na Sočebranovi ulici pri Pekarni Brumat.
* Predsednica seznani svetnike s pobudo Iniciative za preporod Solkana skupnosti o možnosti ustanovitve zavoda za preporod Solkana.
* Komunala d.d. Nova Gorica je Krajevni skupnosti Solkan poslala obvestilo, da bo pri ekoloških otokih postavila metle in smetišnice, da lahko občani sami počistijo. Tomaž Černe predlaga, da se obvestilo objavi v solkanskem časopisu in krajane obvesti.
* Krajan se je pritožil glede parkiranja pri marketu Mercator v Solkanu. Parkirišče je v lasti podjetja Mercator d.d. Svetniki soglasno sprejmejo naslednji

**SKLEP**: Krajanu se odgovori, da bo Krajevna skupnost Solkan pritožbo poslala pristojnim službam na Mestno občino Nova Gorica in ga bo o odgovoru obvestila.

- Za Kotalkališče je potrebno nabaviti puhalnik za čiščenje plošče. Svetniki soglasno sprejmejo naslednji

**SKLEP:** Nabavi se puhalnik za čiščenje plošče. Boštjan Koršič pridobi ponudbe za puhalnik z dvema baterijama.

* Svetniki izmed osnutkov izberejo ustrezno vabilo za spominsko slovesnost za prvi november, ki jo tajništvo objavi na oglasnih deskah in na spletu.
* Vidojka Harej poda pobudo za pripravo koncerta za Sv. Štefana v Solkanski cerkvi. Svetniki pobudo podprejo.
* Jernej Vidmar Bašin opozori, da je so krajani premalo informirani o prireditvah v KS Solkan in da bi bilo potrebno informirati krajane po morebitnih drugačnih kanalih. Andrejka Prijon predlaga, da bi v časopisu napisali napovednik prireditev za naprej.

Od prejšnje seje je bila izdana naročilnica:

 Vrtnarstvo Koršič – rože za 1. november

Seja je bila zaključena ob 20.12

Po zvočnem zapisu zapisala:

Vilma Ninin

 Predsednica Sveta KS Solkan

 Ksenija Brumat

